open-index/open-wikipedia-markdown huggingface dataset:
Πρωτάθλημα πετοσφαίρισης Α' εθνικής κατηγορίας ανδρών 1980-1981

Το πρωτάθλημα Ελλάδας βόλεϊ ανδρών της περιόδου 1980–81 ξεκίνησε την 8η Νοεμβρίου του 1980 και έληξε στις 3 Μαΐου του 1981. Συμμετείχαν 12 ομάδες και πρωταθλήτρια αναδείχθηκε αήττητη η ομάδα του Ολυμπιακού Πειραιώς ενώ στη Β' εθνική υποβιβάστηκαν ο Εθνικός Πειραιώς μετά από μπαράζ και ο Έσπερος Βυζαντίου.

Ο Ολυμπιακός όπως και τα προηγούμενα τρία χρόνια, έφτασε στην κατάκτηση του τίτλου μένοντας αήττητος καθ' όλη τη διάρκεια του πρωταθλήματος κι επικρατώντας στους κρίσιμους αγώνες κορυφής. Επικράτησε του Ηρακλή με 3-2 στη Θεσσαλονίκη στις 14 Δεκεμβρίου 1980, ενώ τρεις μέρες μετά θα κερδίσει στο κλειστό του Μίλωνα τον Παναθηναϊκό με 3-0 (15-7, 15-12, 16-14), μένοντας μόνος στην πρώτη θέση εις βάρος των δύο αντιπάλων του που ήταν αήττητοι πριν αυτά τα ματς. Ο Ηρακλής θα ηττηθεί ακόμα δύο φορές πριν το τέλος του πρώτου γύρου και θα μείνει νωρίς εκτός πιθανής διεκδίκησης του τίτλου.

Με την έναρξη του β' γύρου ο Παναθηναϊκός ηττάται στη Θεσσαλονίκη από το Δημόκριτο (3-1), κάτι που δίνει προβάδισμα ασφάλειας στον Ολυμπιακό στο υπόλοιπο του πρωταθλήματος και θα φτάσει άνετα στην κατάκτηση του. Θα επικρατήσει και δεύτερη φορά του Παναθηναϊκού στον τελευταίο εξ αναβολής αγώνα που διεξήχθη ένα μήνα μετά την ολοκλήρωση του κανονικού προγράμματος, στις 3 Μαΐου στο κλειστό της Λεωφόρου με 2-3 (13-15, 15-12, 15-11, 14-16, 10-15), σφραγίζοντας την κατάκτηση του τίτλου αήττητος.

## Βαθμολογία

* Ο Άρης είχε ένα μηδενισμό.

### Μπαράζ
Η ΧΑΝΘ και ο Εθνικός Πειραιώς που ισοβάθμησαν στη 10η θέση, έδωσαν αγώνα μπαράζ για την παραμονή. Ο αγώνας έγινε στις 9 Μαΐου 1981 στη Λάρισα. Η ΧΑΝΘ επικράτησε και παρέμεινε στην Α' Εθνική.

## Πηγές
*εφημερίδα Αθλητική Ηχώ
*εφημερίδα Μακεδονία




Κατηγορία:Α εθνική κατηγορία πετοσφαίρισης ανδρών
Κατηγορία:Πετοσφαίριση το 1980
Κατηγορία:Πετοσφαίριση το 1981
Γλυφάδα (αποσαφήνιση)

Με το όνομα **Γλυφάδα** αναφέρονται:
*Γλυφάδα, έδρα του Νοτίου Τομέα στην Περιφέρεια Αττικής.
*Γλυφάδα Εύβοιας, χωριό του νομού Εύβοιας
*Γλυφάδα Θάσου, χωριό της Θάσου
*Γλυφάδα Κέρκυρας, χωριό της Κέρκυρας
*Γλυφάδα Λακωνίας, χωριό του νομού Λακωνίας
*Γλυφάδα Μεσσηνίας, χωριό του νομού Μεσσηνίας
*Γλυφάδα Ροδόπης, χωριό του νομού Ροδόπης
*Γλυφάδα Ρόδου, χωριό της Ρόδου
*Γλυφάδα Φωκίδας, χωριό του νομού Φωκίδας

Επίσης
*Α.Ν.Ο. Γλυφάδας, αθλητική ομάδα με έδρα τη Γλυφάδα της Αττικής
Ιωάννης Μέγας

300px|right|thumb|Το μνημείο Ιωάννη Μέγα στο Ζεμενό
Ο **Γιάννης Μέγας** (θάν. 12 Ιουλίου 1856), που γεννήθηκε στην Αράχοβα υπήρξε ληστής και στη συνέχεια αξιωματικός της Χωροφυλακής. Είναι γνωστός από τη θανάσιμη μονομαχία του με τον λήσταρχο Νταβέλη.

Αρχικά ο Μέγας δρούσε ως υπαρχηγός (πρωτοπαλλίκαρο) της συμμορίας του Χρήστου Νταβέλη, όντας παλιός αδελφικός φίλος του, σύμφωνα με τον θρύλο. Η ρήξη μαζί του επήλθε όταν η Ιταλίδα κόμισσα Λουίζα Μπανκόλι, η οποία είχε ζητήσει την προστασία της συμμορίας προκειμένου να επισκεφθεί με ασφάλεια τους Δελφούς, ερωτεύθηκε τον Νταβέλη, ενώ ταυτόχρονα την είχε ερωτευθεί ο Μέγας. Τότε οι δύο άνδρες χώρισαν τους δρόμους τους και ο Μέγας έγινε ορκισμένος εχθρός του Νταβέλη. Αργότερα κατατάχθηκε στη Χωροφυλακή όπου έγινε αξιωματικός.

Το 1856 η αλληλογραφία της κόμισσας Μπανκόλι, η οποία προσπαθούσε να φυγαδεύσει τον Νταβέλη και τη συμμορία του στην Ιταλία, έπεσε στα χέρια της Χωροφυλακής. Με γνωστές πια τις επόμενες κινήσεις του, μεγάλη δύναμη χωροφυλάκων κατόρθωσε να τον περικυκλώσει, στις 12 Ιουλίου του ίδιου χρόνου, κοντά στο Ζεμενό της Βοιωτίας. Κατά τη σύγκρουση που ακολούθησε, ο Νταβέλης προσφέρθηκε να μονομαχήσει μέχρι θανάτου με τον πρώην σύντροφό του, τον Μέγα. Ο Μέγας, έχοντας ακόμη εκδικητική μανία εναντίον του πρώην αρχηγού του, όρμησε να του κόψει το κεφάλι με τo σπαθί του. Όμως ο Νταβέλης πρόλαβε να σκοτώσει τον Μέγα, πριν ο ίδιος τρυπηθεί από άλλον χωροφύλακα, πυροβολώντας τον και φωνάζοντας «ούτε ο Νταβέλης στα βουνά ούτε ο Μέγας στα παλάτια».

## Παραπομπές

* John L. Tomkinson, *ATTICA*, Anagnosis, 2002, ISBN 9-608-71862-7

Κατηγορία:Έλληνες αξιωματικοί της χωροφυλακής
Κατηγορία:Ληστές
Δώρα Μεταξά

Η **Δώρα Μεταξά** (γαλλικά:Doris Metaxa) (Μασσαλία 12 Ιουνίου 1911 - 7 Σεπτεμβρίου 2007), ήταν Γαλλίδα με ελληνικές ρίζες αθλήτρια της αντισφαίρισης. 

Γεννήθηκε στην Μασσαλία από Έλληνες γονείς, ο πατέρας της ήταν ο Αιμίλιος Μεταξάς και διακρίθηκε με τα χρώματα της Γαλλίας. Είναι γνωστοί αγώνες της από το 1929 έως το 1934. 

Η Μεταξά κέρδισε το Γουίμπλετον στο διπλό γυναικών το 1932 με συμπαίκτρια την Βελγίδα Σίγκαρτ. Λίγες εβδομάδες μετά παντρεύτηκε τον Πήτερ Χάουαρντ γνωστό παίκτη της εποχής στο Ράγμπι κι έπειτα δημοσιογράφο, μαζί έκαναν τρία παιδιά τον Άντονυ τον Φιλίπ και την Αν. Την προηγούμενη χρονιά το 1931 με συμπαίκτρια πάλι την Σίγκαρτ έχασαν στον τελικό του Γουίμπλετον από το ζευγάρι Σέφερτ - Φίλις. Το 1934 έχασε στον τελικό του μεικτού διπλού και το 1935 ήταν επίσης δεύτερη στο διπλό γυναικών. Πήρε μέρος και σε 5 Ρολάν Γκαρός χωρίς μεγάλη επιτυχία, αντιθέτως ήταν νικήτρια του κυπέλλου Ανατολικής Μεσογείου το 1930 στο απλό γυναικών  ενώ στο διπλό μεικτό με συμπαίκτη τον Βλαστό έχασαν στον τελικό.

## Παραπομπές

## Εξωτερικοί σύνδεσμοι
*Εθνική Πινακοθήκη της Μεγάλης Βρετανίας, Φωτογραφία της οικογένειας Χάουαρντ το 1951

Κατηγορία:Γαλλίδες αθλήτριες της αντισφαίρισης
Γεώργιος Νικολαΐδης

#Γεώργιος Νικολαΐδης (λόγιος), λόγιος του 19ου αιώνα
#Γεώργιος Νικολαΐδης (στρατιωτικός), στρατιωτικός και πολιτικός του 20ού αιώνα
#Γεώργιος Νικολαΐδης πρωταθλητής της αντισφαίρισης
Δημήτριος Νότη Μπότσαρης

Ο **Δημήτριος Νότη Μπότσαρης** (Αθήνα, 23 Απριλίου 1889 - 24 Νοεμβρίου 1980) ήταν Έλληνας στρατιωτικός, πολιτικός και συγγραφέας. 

## Βιογραφικά στοιχεία
Ήταν γιος του Τιμολέοντος Νότη Μπότσαρη και εγγονός του Δημητρίου Μπότσαρη. Ακολούθησε στρατιωτική σταδιοδρομία από το 1909, ως αξιωματικός του Μηχανικού, φτάνοντας μέχρι τον βαθμό του υποστρατήγου. ΣτονΑ΄ Βαλκανικό Πόλεμο, το 1912-13, ήταν αρχηγός των Ανταρτικών Σωμάτων Ηπειρωτών, έχοντας υπό τις διαταγές του έναν λόχο ευζώνων. Διετέλεσε επανειλημμένως καθηγητής στη Σχολή Ευελπίδων και στρατιωτικός ακόλουθος σε διάφορες πρεσβείες. Παντρεύτηκε την Αίγλη Αιγινήτου, με την οποία απέκτησε έναν γιο, τον Νότη Μπότσαρη. 

Ασχολήθηκε με την πολιτική εκλεγόμενος βουλευτής Ιωαννίνων με το Κόμμα των Φιλελευθέρων από το 1923 έως το 1936. Διετέλεσε υπουργός Συγκοινωνιών στην κυβέρνηση Σοφούλη (1924), υπουργός Ναυτικών στην κυβέρνηση Βενιζέλου (1929) και υπουργός, γενικός διοικητής, Ηπείρου στην κυβέρνηση Βενιζέλου (1933). Με την εισβολή των Γερμανών στην Αθήνα, διέφυγε στη Μέση Ανατολή. Την περίοδο 1944-1946 ήταν πληρεξούσιος υπουργός. Εκπροσώπησε την Ελλάδα σε διεθνείς συνδιασκέψεις και συνέδρια. Υπήρξε, επίσης, πρόεδρος και μέλος αρκετών πολιτιστικών και τοπικών οργανώσεων.

Έγραψε τα *L' Asie Mineure et l' Hellenisme * (1919), *The Greek Physical Culture* (1941), κ.ά.

Κηδεύτηκε στο Α΄ Νεκροταφείο στις 25 Νοεμβρίου 1980.

Μετά τον θάνατό του ο γιος του, Νότης, ίδρυσε το κοινωφελές Ίδρυμα Δημητρίου και Αίγλης Μπότσαρη με έδρα τη Ναύπακτο.

## Παραπομπές


## Πηγές
thumb|left|200px|<center>Ο οικογενειακός τάφος των Μποτσαραίων στο Α΄ Νεκροταφείο Αθηνών, όπου είναι θαμμένος ο Δημήτριος Τ. Νότη Μπότσαρης και ο γιος του Νότης
* Απόστρατος, κοινωνία & πολιτική από το Μεσοπόλεμο στη Μεταπολίτευση, διπλωματική εργασία του Σακαγιάννη Γεωργίου.
* Εγκυκλοπαίδεια Πάπυρος Λαρούς Μπριτάννικα, τόμος 44, σελ. 26.

Δημητριος
Κατηγορία:Βουλευτές Ιωαννίνων
Κατηγορία:Έλληνες υπουργοί Γενικοί Διοικητές Ηπείρου
Κατηγορία:Έλληνες υπουργοί Ναυτικών
Κατηγορία:Έλληνες υπουργοί Συγκοινωνιών
Κατηγορία:Έλληνες αξιωματικοί του μηχανικού
Γεώργιος Νικολαΐδης (αντισφαίριση)

Ο **Γεώργιος Νικολαΐδης**, (Αλεξάνδρεια 1911 - Αθήνα 1951), ήταν Αιγυπτιώτης αθλητής της αντισφαίρισης .

Γεννήθηκε στην Αλεξάνδρεια της Αιγύπτου ήταν μέλος της εκεί ελληνικής κοινότητας . Ξεκίνησε την αντισφαίριση στην Αίγυπτο, έγινε μέλος του ΟΑΑ κι ερχόταν συνεχώς την Ελλάδα να συμμετάσχει σε αγώνες, εφόσον μοιραζόταν την ζωή του ανάμεσα στην Αίγυπτο, Ελλάδα και Ελβετία, πέθανε το 1951 σε ηλικία 40 ετών. 

Πρωταθλητής Ελλάδας πέντε φορές στο διπλό αντρών ενώ ήταν 11 φορές δεύτερος και 2 φορές τρίτος στο ελληνικό πρωτάθλημα. Είχε επιτυχίες στο κύπελλο Ανατολικής Μεσογείου με τρεις δεύτερες νίκες και τέσσερις τρίτες. Με την εθνική ομάδα είχε συμμετάσχει στα κύπελλα Ντέιβις του 1931, 1932, 1933 και 1937, στους Βαλκανικούς αγώνες του 1930, 1931 και 1933. 

Είχε συμμετάσχει στο Γουίμπλετον του 1936 στο Ρολάν Γκαρός το 1935 και 1936, στα πρωταθλήματα Αιγύπτου του 1933, 1934 και 1940 . Πήρε μέρος σε πολλά τουρνουά εγχώρια και διεθνή . Ήταν νικητής σε τουρνουά στο Κάιρο  το 1935, στην Κωνσταντινούπολη το 1947. Πήρε μέρος στα τουρνουά του του Κουίνς Κλαμπ Λονδίνου, Λόου τένις Μιλάνου, Μπρούνο Ιταλίας, στην Αλεξάνδρεια το Κάιρο, Ελβετία κ.α..

## Διακρίσεις

***Πανελλήνιο πρωτάθλημα**
:απλό αντρών 
::2ος: 1931, 1933, 1934, 1935, 1936, 1947
:διπλό αντρών
::1ος: 1931, 1933, 1934, 1936, 1947
::2ος: 1932, 1935
::3ος: 1945
:Διπλό μεικτό: 
::2ος: 1932, 1935, 1947
::3ος: 1934

***[[Πρωτάθλημα αντισφαίρισης Ανατολικής Μεσογείου|Κύπελλο Ανατολικής Μεσογείου]]**
:διπλό αντρών
::2ος: 1935, 1936 1948
::3ος: 1930, 1934, 1947
:διπλό μεικτό
::3ος: 1935

***Τουρνουά Τιουφικέφ Τένις κλαμπ Καίρου**
:απλό αντρών
::2ος: 1934
:διπλό αντρών
::1ος: 1935
::2ος: 1934, 1936
:διπλό μεικτό
::2ος: 1932

***Διεθνές τουρνουά Κωνσταντινούπολης**
:διπλό αντρών
::1ος: 1947

***Φθινοπωρινό πρωτάθλημα**
:διπλό αντρών
::1ος: 1948, 1950

## Πηγές
*Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1



Κατηγορία:Έλληνες αθλητές της αντισφαίρισης
Κατηγορία:Αιγύπτιοι αθλητές της αντισφαίρισης
Κατηγορία:Αθλητές του ΟΑΑ
Κωνσταντίνος Ευστρατιάδης

Ο **Κωνσταντίνος Ευστρατιάδης** (Κωνσταντινούπολη 1893), ήταν Έλληνας πρωταθλητής της αντισφαίρισης, αθλητής του Ο.Α.Α..

Ήταν πρωταθλητής Ελλάδος στο απλό αντρών το 1927 νικώντας στον τελικό τον Ζ. Αργυρόπουλο, την χρονιά αυτή στο πανελλήνιο πρωτάθλημα έγιναν μόνο απλό αντρών και γυναικών. Ήταν δεύτερος στο απλό αντρών το 1928 και το 1929 και τρίτος το 1937. Είχε πολλές δεύτερες και τρίτες νίκες σε εγχώριες διοργανώσεις όπως το πρωτάθλημα Θεσσαλονίκης, το εσωτερικό πρωτάθλημα του ΟΑΑ και το κύπελλο Κηφισιάς. 

Με την εθνική ομάδα πήρε μέρος στο Κύπελλο Ντέιβις του 1929 όπου η Ελλάδα σημείωσε την πρώτη νίκη στην ιστορία της στην διοργάνωση επί της Γιουγκοσλαβίας, ο Ευστρατιάδης σημείωσε μία νίκη στον αγώνα. Πήρε μέρος και στο βαλκανικό κύπελλο του 1931.

## Διακρίσεις

***Πανελλήνιο πρωτάθλημα**
:απλό αντρών 
::1ος: 1927
::2ος: 1928, 1929
::3ος: 1937
:διπλό αντρών
::3ος: 1938
:Διπλό μεικτό: 
::3ος: 1928

***[[Πρωτάθλημα αντισφαίρισης Ανατολικής Μεσογείου|Κύπελλο Ανατολικής Μεσογείου]]**
:διπλό αντρών
::2ος: 1926
:διπλό μεικτό
::3ος: 1926

## Πηγές
*Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1



Κατηγορία:Έλληνες αθλητές της αντισφαίρισης
Κατηγορία:Αθλητές του ΟΑΑ
Ορέστης Γαραντζιώτης

Ο **Ορέστης Γαραντζιώτης** (Αλεξάνδρεια) ήταν Αιγυπτιώτης αθλητής της αντισφαίρισης, πρωταθλητής Ελλάδος και βαλκανιονίκης. 

Ήταν αθλητής του Ο.Α.Α. και 2 φορές πρωταθλητής Ελλάδας το 1930 και το 1932 στο απλό αντρών. Δύο φορές πρώτος στο διπλό αντρών το 1932 και στο διπλό μεικτό το 1932. Με την εθνική ομάδα πήρε μέρος στα κύπελλα Ντέιβις του 1929, 1930, 1931 και 1932. Το 1929 η ελληνική ομάδα σημείωσε την πρώτη νίκη στην ιστορία της παρ'όλα αυτά ο Γαραντιώτης είχε χάση στον αγώνα με τον Γιουγκοσλάβο αθλητή. Στην διοργάνωση του 1931 ο Γαρατζιώτης σημείωσε δύο νίκες στην δεύτερη νίκη της εθνικής επί της Αυστρίας. 

Συμμετείχε και στους βαλκανικούς του 1930 όπου νίκησε στο απλό αντρών τον Ζερλέντη με 3-2 σετ, στο διπλό μεικτό ήταν πάλι πρώτος με συμπαίκτρια την Λενού νίκησαν το ζευγάρι των Ρουμάνων Πουλίεφ-Γκολένκο με 2-1. 

Ήταν πρώτος και στο κύπελλο Ανατολικής Μεσογείου το 1930 στο απλό και διπλό αντρών. Είχε σημειώσει νίκες σε πολλά τουρνουά και διοργανώσεις όπως το Πρωτάθλημα Αιγύπτου, Διεθνείς αγώνες Αλεξάνδρειας, Αγώνες Τουφικιέφ κλαμπ Καΐρου, διεθνείς αγώνες Καΐρου κ.α..

Στο Αιγυπτιακό πρωτάθλημα ήταν πρώτος το 1931 όπου στον τελικό νίκησε τον Ιρλανδό Κάμπελ με 2-0. 

## Διακρίσεις

***Πανελλήνιο πρωτάθλημα**
:απλό αντρών 
::1ος: 1930, 1932
:Διπλό αντρών
::1ος: 1932
:Διπλό μεικτό
::1ος: 1932

***Βαλκανικό κύπελλο**
:απλό αντρών 
::1ος: 1930
:μεικτό διπλό
::1ος: 1930

***Πρωτάθλημα Αιγύπτου**
:απλό αντρών
::1ος: 1931
:Διπλό μεικτό
::2ος: 1931
***Κύπελλο Ανατολικής Μεσογείου**
:απλό αντρών 
::1ος: 1930
:μεικτό διπλό
::1ος: 1930
:διπλό αντρών
::2ος: 1930

## Παραπομπές


## Πηγές
*Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1

Κατηγορία:Έλληνες αθλητές της αντισφαίρισης
Κατηγορία:Αθλητές του ΟΑΑ
Κατηγορία:Αιγύπτιοι αθλητές της αντισφαίρισης
Κατηγορία:Έλληνες Βαλκανιονίκες
Νέρολα Μυσίας

Η **Νέρολα** ήταν αρχαία πόλη της Μυσίας, στη Μικρά Ασία. 

Βρισκόταν μεταξύ της Πολίχνας και της Μαλλού και στα δυτικά της Σκήψεως. Είναι άγνωστη η προέλευση του ονόματός της, γι'αυτό και μόνο εικασίες μπορούν να γίνουν. Με το ίδιο όνομα υπάρχει και άλλη μια πόλη στο Λάτιο, της οποίας το όνομα θεωρείται σαβινικής προελεύσεως. Οι Σαβίνοι θεωρούντο, κατά τους Ρωμαίους ιστορικούς, πελασγικής (παλαιοελληνικής) καταγωγής από τη Λακωνία. Η σαβινική πόλη ονομάστηκε έτσι είτε από την σαβινική λέξη *nero* ή *nerio* (=δυνατός, γενναίος), ή από το όνομα του αυτοκράτορος Νέρωνος, όπως αποκαλύπτει αρχαία επιγραφή της πόλης (A Nerone tuum Nerola nomen habet), ο οποίος είχε επίσης σαβινική καταγωγή. Επομένως η πόλη της Μικράς Ασίας, ίσως ήταν ρωμαϊκή αποικία (colonia) λεγεωναρίων από την Ιταλία, είτε το αντίστροφο, δηλαδή πελασγική πόλη.  

Στη θέση της αρχαίας πόλης βρίσκεται η σημερινή Καρακαντιλάρ (Karakadilar) της Τουρκίας. 

## Πηγές
* Richard J. A. Talbert (επιμ.), *[[Barrington Atlas of the Greek and Roman World]] - Map by Map Directory - Map 56 Pergamum*, Princeton University Press, 2000, ISBN 9780691049458.

Κατηγορία:Αρχαίες πόλεις της Μυσίας
Επισεσυρμένη γραφή

thumb|right|350px|Διαθήκη του Δημητρίου. Δείγμα επισεσυρμένης γραφής του 237 π.Χ.
Η **επισεσυρμένη γραφή** είναι σύμφωνα με την ελληνική παλαιογραφία ο γενικός γραφικός χαρακτήρας των χειρογράφων στον οποίον είναι γραμμένα διάφορα κείμενα της καθημερινής γραπτής επικοινωνίας. Συναντάται σε όλες τις περιόδους της ελληνικής χειρόγραφης γραφής και είναι, μαζί με την φιλολογική γραφή των βιβλίων, το ένα από τα δύο βασικά είδη γραφής που χρησιμοποιούνται παράλληλα. Η επισεσυρμένη γραφή ήταν γενικά πιο αποδοτική αφού περιόριζε την ανάγκη του γραφέα να σηκώνει συνεχώς τη πένα και του επέτρεπε να γράφει πιο γρήγορα. Έτσι η επισεσυρμένη γραφή ήταν απαραίτητη σε χρονοβόρες διαδικασίες όπως η αντιγραφή χειρογράφων και κειμένων κατά τον Μεσαίωνα.

Το όνομα της γραφής συναντάται ήδη στους Εταιρικούς διαλόγους του Λουκιανού, όπου διαβάζουμε το εξής: «*τα γράμματα ου πάνυ σαφώς, αλλά *'επισεσυρμένα*' δηλούντα έπειξίν τινά του γεγραφόντος.*»

## Πηγές
* 



Κατηγορία:Παλαιογραφία
Φιλολογική γραφή

[thumb|right|250px|Ο [Πάπυρος της Αρτεμισίας, το αρχαιότερο δείγμα φιλολογικής γραφής.]]
Η **φιλολογική γραφή** των βιβλίων ή **βιβλιακή γραφή** είναι σύμφωνα με την ελληνική παλαιογραφία ο γενικός γραφικός χαρακτήρας των χειρογράφων στον οποίον είναι γραμμένα συνήθως, αλλά όχι πάντα τα λογοτεχνικά έργα χάριν εμπορίου. Συναντάται σε όλες τις περιόδους της ελληνικής χειρόγραφης γραφής και είναι, μαζί με την επισεσυρμένη γραφή, το ένα από τα δύο βασικά είδη γραφής που χρησιμοποιούνται παράλληλα.

Χαρακτηριστικά δείγματα φιλολογικής γραφής διαφόρων εποχών είναι ο Πάπυρος της Αρτεμισίας, του Φαίδωνος του Πλάτωνος, η πραγματεία περί διαλέκτων και άλλοι.

## Πηγές
* 



Κατηγορία:Παλαιογραφία
Μυρικούντα

Η **Μυρικούντα** (αρχαία ελληνικά: **) ήταν αρχαία πόλη της παραλιακής Τρωάδος, μεταξύ Νεανδρείας και Τροίας. Βρισκόταν απέναντι από την Τένεδο. Την ύπαρξη της Μυρικούντος πιστοποιεί ο Στέφανος ο Βυζάντιος.

## Πηγές
* Στέφανος Βυζάντιος: *Εθνικά*
* Μυρικοῦς, «Dictionary of Greek and Roman Geography» (1854), William Smith, LLD, Ed.

Κατηγορία:Αρχαίες πόλεις της Τρωάδας
Ισότοπα του γαλλίου

Το φυσικό **[[γάλλιο]]** (**Ga**) απαρτίζεται από μίγμα δύο σταθερών ισοτόπων : γάλλιο-69 και γάλλιο-71. Τα ισότοπα με το μεγαλύτερο εμπορικό ενδιαφέρον είναι το γάλλιο-67 και το γάλλιο-68.

Το γάλλιο-67 (ημιζωή 3,3 ημέρες) είναι ένα γ-ραδιενεργό ισότοπο που χρησιμοποιείται στην πυρηνική ιατρική απεικόνιση, διαδικασία που είναι γνωστή ως "σάρωση γαλλίου". Συνήθως χρησιμοποιείται ως ελεύθερο ιόν, Ga3+ και είναι το πλέον μακρόβιο ραδιοϊσότοπο του γαλλίου.

Το πλέον βραχύβιο ραδιοϊσότοπο γάλλιο-68 (ημιζωή 68 λεπτά) εκπέμπει ποζιτρόνια, παράγεται από το γερμάνιο-68 μέσα σε γεννήτριες γαλλίου-68, και χρησιμοποιείται σε λίγες περιπτώσεις σε τομογραφία εκπομπής ποζιτρονίων στην πυρηνική ιατρική. Για αυτή τη χρήση, συνήθως προσκολλάται ως ιχνηθέτης σε ένα  μόριο φορέα, το οποίο όταν διοχετεύεται στο σώμα με ραδιοφάρμακο και προσλαμβάνεται από τους ιστούς, δίνει διαφορετικό αποτέλεσμα από το ισότοπο Ga-67 που χρησιμοποιείται συνήθως στις σαρώσεις γαλλίου.



## Δείτε επίσης
* Φυσικοχημικά χαρακτηριστικά του στοιχείου και αλυσίδες διασπάσεων των ραδιοϊσοτόπων του

## Σημειώσεις
* Οι τιμές που σημειώνονται με # δεν είναι απόλυτα τεκμηριωμένες από πειραματικά δεδομένα, αλλά προέρχονται, τουλάχιστον εν μέρει, από θεωρητικά μοντέλα. Αμφίβολες τιμές spin είναι κλεισμένες σε παρενθέσεις.
* Οι αβεβαιότητες δίνονται επίσης σε παρενθέσεις, αφορώντας στα τελευταία ψηφία. Οι τιμές της αβεβαιότητας αναφέρονται στην φυσική διαφοροποίηση, εκτός από την ισοτοπική σύνθεση και την χαρακτηρισμένη ως πρότυπη ατομική μάζα από την IUPAC, που αυξάνουν τις αβεβαιότητες.
* Οι συντομογραφίες χρόνων ημιζωής (t1/2) σημαίνουν : a = χρόνια, d = μέρες, min = λεπτά, s = δευτερόλεπτα, 1 ms = 10-3 s,  1 μs = 10-6 s, 1 ns = 10-9 s. 
* Ο εκθέτης *m* (ή *m2*, κλπ.), αναφέρεται σε πυρηνικό ισομερές του συγκεκριμένου ισοτόπου.
* Υλικά που διατίθενται στο εμπόριο  μπορεί να έχουν υποβληθεί σε απόρρητες ή ακούσιες ισοτοπικές κλασματώσεις οπότε μπορεί να συμβεί σημαντική αποκλίση από την δεδομένη μάζα και τη σύνθεσή τους.

## Πηγές
* Μάζες ισοτόπων από :
**
* Ισοτοπικές συνθέσεις και σχετικές ατομικές μάζες από :
**
**
* Χρόνοι ημιζωής, spin και δεδομένα ισοτόπων πάρθηκαν από :
**
**
**

γαλλιο
Στρογγυλόσχημη γραφή

[thumb|right|350px|Ο [Βατικανός Κώδικας, το αρχαιότερο δείγμα στογγυλόσχημης γραφής.]]
Η **στρογγυλόσχημη γραφή** είναι σύμφωνα με την ελληνική παλαιογραφία γραφικός χαρακτήρας των χειρογράφων.
## Ιστορική εξέλιξη και περιγραφή
Εξελίχθηκε από τον μεγαλογράμματο ρυθμό λόγω της μεταβολής του υλικού του παπύρου, ο οποίος παίρνοντας όλο και πιο στερεά και λεία επιφάνεια επέτρεψε στους καλλιγράφους να γράφουν με μεγαλύτερη ελευθερία και επίδειξη της καλλιγραφικής τους δεξιοτεχνίας. Τα πρώτα δείγματα μεγαλογράμματου ρυθμού είναι οι τρεις μεγάλοι κώδικες της Αγίας Γραφής, ο Βατικανός, Σιναϊτικός και ο Αλεξανδρινός Κώδικας, από τους οποίους αρχαιότατος είναι ο Βατικανός Κώδικας του 4ου αιώνα.

Χαρακτηρίζεται για την ωραιότητα, κανονικότητα και κομψότητα της γραφής. Οι διαστάσεις των γραμμάτων είναι τετράγωνες, έχοντας σχεδόν το ίδιο ύψος με πλάτος, και δεν φέρουν σημεία στίξεως ή τόνους, ούτε και κενά μεταξύ των λέξεων. Το σχήμα των γραμμάτων είναι απλό, και οι οριζόντιες γραμμές είναι κομψές. 

Τον 5ο αιώνα συναντούμε μεγάλα αρχικά γράμματα στην αρχή των παραγράφων. Τον 6ο αιώνα η εξέλιξη της γραφής επιφέρει μια αδρότητα των σχημάτων των γραμμάτων, τα οποία συνήθως επιμηκύνονται και απολήγουν σε παχιές στιγμές ή κορυφές.

## Πηγές
* 

## Εξωτερικοί σύνδεσμοι
* 

Κατηγορία:Παλαιογραφία
Κατηγορία:Γραφή
Στέφανος Ξύδης

Ο **Στέφανος Ξύδης** (1912 - 1975) ήταν Αιγυπτιώτης αθλητής της αντισφαίρισης, πρωταθλητής Ελλάδος και Αιγύπτου, καθηγητής πανεπιστημίου και συγγραφέας.

Ήταν γιος της Αλεξάνδρας Δραγούμη και του Γεωργίου Ξύδη. Από την πλευρά της μητέρας του καταγόταν από την οικογένεια Δραγούμη. Σπούδασε στο πανεπιστήμιο Αθηνών πολιτικές και οικονομικές επιστήμες, ήταν αθλητής του Ο.Α.Α.. Πρωταθλητής Ελλάδος στο απλό το 1933, στο διπλό αντρών το 1934, στο μεικτό διπλό το 1931, 1933, 1934 και το 1935. Πολλές δεύτερες και τρίτες νίκες στο ελληνικό πρωτάθλημα και δευτεραθλητής Αιγύπτου στο διπλό αντρών το 1932.

Με την εθνική πήρε μέρος στο Κύπελλο Ντέιβις του 1933 και στους βαλκανικούς του 1931. Στο κύπελλο Ανατολικής Μεσογείου είχε μια δεύτερη θέση το 1927 στο απλό και μια τρίτη το 1935 στο διπλό αντρών.

Είχε συμμετάσχει σε πολλά εγχώρια και διεθνείς τουρνουά και διοργανώσεις , όπως διεθνείς αγώνες βασιλίσσης Γιουγκοσλαβίας το 1931, διεθνείς αγώνες Ρουμανίας το 1932, διεθνείς αγώνες Βερολίνου το 1933 κ.α. Νικητής του κυπέλλου Χαροκόπου στο διπλό αντρών το 1931 και το 1932 με συμπαίκτη τον Άντριου Αστχάλτερ. Νικητής του Εφηβικού κυπέλλου Τσήταμ το 1929 όπου νίκησε στον τελικό τον Βαρβαρέσο με 2-6, 6-1, 6-3.

Μετά το τέλος της αθλητικής του καριέρας έγινε καθηγητής Πολιτικών Επιστημών - Διεθνείς Σχέσεις και Διεθνείς οργανισμοί, στο "Σίτι γιουνιβέρσιτι οφ Νιου Γιορκ" . Είχε διατελέσει σύμβουλος του Ε. Αβέρωφ και Σύμβουλος των Ελληνικών Κυβερνήσεων στον ΟΗΕ. Αδελφή του ήταν η επίσης πρωταθλήτρια της αντισφαίρισης Φαίνη Ξύδη .

## Διακρίσεις

***Πανελλήνιο πρωτάθλημα**
:απλό αντρών 
::1ος: 1933
::3ος: 1929, 1935
:Διπλό αντρών
::1ος: 1934
::2ος: 1932, 1936
::3ος: 1929, 1933
:Διπλό μεικτό
::1ος: 1931, 1933, ,1934, 1935
::2ος: 1936

***Πρωτάθλημα Αιγύπτου**
:διπλό αντρών
::2ος: 1932

***Κύπελλο Ανατολικής Μεσογείου**
:απλό αντρών 
::2ος: 1927 
:διπλό αντρών
::3ος: 1935

## Παραπομπές


## Πηγές
*Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1

Κατηγορία:Έλληνες αθλητές της αντισφαίρισης
Κατηγορία:Αθλητές του ΟΑΑ
Κατηγορία:Αιγύπτιοι αθλητές της αντισφαίρισης
Κατηγορία:Οικογένεια Δραγούμη
Fraunhofer-Gesellschaft

Η **Fraunhofer-Gesellschaft** με το Fraunhofer-Institut αποτελούν, με 18.000 υπαλλήλους σε 80 ιδρύματα, τη μεγαλύτερη οργάνωση έρευνας στην Ευρώπη. Ο προϋπολογισμός έχει ύψος 1,7 δισεκατομμύριο €.

Παράλληλα με την Εταιρεία Μαξ Πλανκ και τα πανεπιστήμια, αποτελούν τον υψηλότερο βαθμό της κρατικής έρευνας στη Γερμανία. Τα  Ιδρύματα Ερευνας Φράουνχοφερ διεξάγουν έρευνα με εφαρμοσμένο προσανατολισμό και με άμεση χρηστικότητα για τον κλάδο των επιχειρήσεων και όφελος για το κοινωνικό σύνολο. Έδρα της εταιρείας είναι το Μόναχο, ενώ τα περισσότερα ιδρύματά της βρίσκονται στη Δρέσδη.

## Εξωτερικοί σύνδεσμοι
* 
* Επίσημη ιστοσελίδα της Εταιρείας Φράουνχοφερ

Κατηγορία:Μη κερδοσκοπικοί οργανισμοί
Κατηγορία:Εκπαιδευτικά ιδρύματα στη Γερμανία
Ίντζι Λενού

Η **Ίντζι Λενού** (Κάιρο 1896 - Γενεύη 1975), ήταν Ελληνο-Αιγύπτια πρωταθλήτρια της αντισφαίρισης. Ήταν από τις μεγαλύτερες μορφές του αθλήματος στην Ελλάδα όπου σαν αθλήτρια του Ο.Α.Α. αγωνίστηκε για 25 έτη. 

Η Ίντζι διέμενε μόνιμα στο Κάιρο με την οικογένεια της, στην Ελλάδα ερχόταν τον μισό σχεδόν χρόνο για να συμμετάσχει σε αγώνες. Ήταν τρεις φορές πρωταθλήτρια Ελλάδος στο απλό γυναικών κι άλλες 24 φορές πρωταθλήτρια στο διπλό γυναικών και διπλό μεικτό. Ήταν έξι φορές δεύτερη και μία τρίτη. Στο πρωτάθλημα Αιγύπτου ήταν πρώτη στο απλό το 1934, στο διπλό μεικτό το 1933 και στο διπλό το 1934, ήταν επίσης μία φορά δεύτερη και δύο τρίτη.

Στο κύπελλο Ανατολικής Μεσογείου ήταν 11 φορές πρώτη έξι φορές δεύτερη και οκτώ τρίτη. Σε μία μόλις διοργάνωση, το 1925, δεν πήρε μετάλλιο από όσες συμμετείχε. Στους Βαλκανικούς αγώνες ήταν τρεις φορές πρώτη στο απλό το 1931, στο διπλό το 1937 και στο μεικτό διπλό το 1937, τρίτη ήταν στο απλό του 1937. 

Είχε κατακτήσει 10 πρώτες θέσεις στο πρωτάθλημα Θεσσαλονίκης, δύο στο Εαρινό πρωτάθλημα και πολλές ακόμα σε εγχώριους αγώνες. Σε διεθνές επίπεδο ήταν πρώτη το 1931 στο πρωτάθλημα Καΐρου, πρώτη και στη Ρουμανία το 1932, πρώτη στους αγώνες της ΧΑΝ Αιγύπτου το 1931. δύο φορές πρώτη στους αγώνες του τένις κλαμπ Καΐρου. Δύο φορές πρώτη στους αγώνες του Σπόρτιγκ Κλαμπ Καΐρου, μία πρώτη νίκη στους αγώνες του Σπόρτιγκ Κλαμπ Ηλιουπόλεως (Αιγύπτου), μία πρώτη νίκη και στο Βαρέζε το 1935 κ.α.

## Διακρίσεις

***Πανελλήνιο πρωτάθλημα**
:απλό γυναικών 
::1η: 1930, 1932, 1933
::2η: 1929, 1934, 1936, 1937, 1946
::3η: 1935
:Διπλό γυναικών
::1η: με την Λ. Βαλαωρίτου 1929
::: με την Κάμπελ 1932
::: με την Φ. Ξύδη 1935, 1938, 1939, 1940
::: με την Α. Κυριακού 1946, 1947, 1948, 1949
:Διπλό μεικτό
::1η: με τον Ο. Γαρατζιώτη 1932
::: με τον Σ. Ξύδη 1933, 1934, 1935
::: με τον Λ. Στάλιο 1937, 1938, 1939, 1940, 1946, 1947, 1948, 1949, 1950
::2η: με τον Λ. Στάλιο1936

***Πρωτάθλημα Αιγύπτου**
:απλό γυναικών 
::1η: 1934
::3η: 1933
:Διπλό γυναικών
::1η: 1934
::2η: 1933
:Διπλό μεικτό
::1η: 1933
::3η: 1938

* **Βαλκανικοί Αγώνες**
:απλό γυναικών 
::1η: 1931
::3η: 1937
:Διπλό γυναικών
::1η: 1937
:Διπλό μεικτό
::1η: 1937

***Κύπελλο Ανατολικής Μεσογείου**
:απλό γυναικών 
::1η: 1926, 1927, 1928
::2η: 1929, 1930, 
::3η: 1932
:Διπλό γυναικών
::1η: 1928, 1929, 1931, 1932, 1935, 
::2η: 1927, 1930, 1934
::3η: 1936, 1937, 1939
:Διπλό μεικτό
::1η: 1926, 1928, 1929
::2η: 1931
::3η: 1927, 1930, 1935,1937

## Πηγές
*Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1

Κατηγορία:Ελληνίδες αθλήτριες της αντισφαίρισης
Κατηγορία:Αθλητές του ΟΑΑ
Κατηγορία:Αιγύπτιες αθλήτριες της αντισφαίρισης
Κατηγορία:Έλληνες Βαλκανιονίκες
Ζαχαρίας Αργυρόπουλος

Ο **Ζαχαρίας Αργυρόπουλος**, (Αθήνα Φεβρουάριος 1904 - Αθήνα Ιανουάριος 1986), ήταν Έλληνας πρωταθλητής της αντισφαίρισης και αθλητικός συντάκτης του αθλητικού περιοδικού "Νίκη".
## Βιογραφία
Ήταν γιος του Ιωάννη Αργυρόπουλου και της Περσεφόνης Ιωαννίδου, αδελφός του ήταν ο Δημήτρης πιλότος της πολεμικής αεροπορίας που σκοτώθηκε στο 1917 σε αερομαχία . Σπούδασε πολιτικός μηχανικός στο Εθνικό Μετσόβιο Πολυτεχνείο κι άσκησε το επάγγελμα του μηχανικού κατασκευάζοντας πολλά κτίρια και δρόμους. Παντρεύτηκε το 1932 την Αλίκη Μπέμπη κι έκαναν τρία κορίτσια, το 1940 υπηρέτησε στο βασιλικό ναυτικό . 

Από πολύ μικρή ηλικία βρέθηκε στα κορτ του Ο.Α.Α. και το 1917 έγινε τακτικό του μέλος. Ήταν από τους πρωταθλητές που βγήκαν από τον ίδιο τον σύλλογο σε αντίθεση με τους Αιγυπτιώτες που εγγράφονταν στα μέλη του συλλόγου κατακτώντας πρωταθλήματα. 

Πρωταθλητής Ελλάδας στο απλό αντρών το 1922, στο διπλό αντρών το 1924, 1928 και στο διπλό μεικτό το 1924. Στο κύπελλο Ανατολικής Μεσογείου ήταν δεύτερος στο απλό το 1926 και τρίτος το 1923, και δεύτερος στο μεικτό το 1923 και 1927. Είχε πάρει μέρος και στην συνάντηση Ελλάδας - Τσεχοσλαβακίας το 1926.

Κηδεύτηκε στις 24 Ιανουαρίου 1986.

## Διακρίσεις

***Πανελλήνιο πρωτάθλημα**
:απλό αντρών 
::1ος: 1922
::2ος: 1924, 1927
::3ος: 1928
:Διπλό αντρών
::1ος: 1924, 1928
::2ος: 1928
:Διπλό μεικτό
::1ος: 1924

***Κύπελλο Ανατολικής Μεσογείου**
:απλό αντρών 
::2ος: 1926
::3ος: 1923
:διπλό μεικτό
::2ος: 1923, 1927

## Παραπομπές


## Πηγές
* 

Κατηγορία:Έλληνες αθλητές της αντισφαίρισης
Κατηγορία:Έλληνες πολιτικοί μηχανικοί
Κατηγορία:Αθλητές του ΟΑΑ
Κατηγορία:Έλληνες αθλητικογράφοι
Hugo

Το ***Hugo*** είναι αμερικανική ταινία περιπέτειας φαντασίας, παραγωγής του 2011, σε σκηνοθεσία Μάρτιν Σκορσέζε. Το σενάριο έγραψε ο Τζον Λόγκαν και είναι βασισμένο στο βιβλίο "The Invention of Hugo Cabret" του Μπράιαν Σέλζνικ. Η ταινία διηγείται την ιστορία του Χιούγκο, ενός αγοριού που ζει μόνος του στο σιδηροδρομικό σταθμό Gare Montparnasse του Παρισιού. Πρωταγωνιστούν οι Έισα Μπάτερφιλντ, Κλόι Γκρέις Μορέτζ, Μπεν Κίνγκσλεϊ, Σάσα Μπάρον Κόεν, Έμιλι Μόρτιμερ, Ρέι Γουίνστον, Τζουντ Λο και Κρίστοφερ Λι.

Αποτελεί την πρώτη ταινία του Σκορσέζε γυρισμένη σε 3D και κυκλοφόρησε στους κινηματογράφους στις 23 Νοεμβρίου 2011. Βραβεύτηκε με Χρυσή Σφαίρα Σκηνοθεσίας και έλαβε 11 υποψηφιότητες για Όσκαρ μεταξύ των οποίων για Καλύτερη Ταινία και Σκηνοθεσία, κερδίζοντας πέντε στις τεχνικές κατηγορίες.

## Πλοκή
Ο Χιούγκο Καμπρέ είναι ένα ορφανό αγόρι που ζει μια μυστική ζωή μέσα στο κεντρικό ρολόι του Παρισιού. Στην πορεία θα ζήσει μια μαγική και μυστήρια περιπέτεια, θα γνωρίσει ένα κορίτσι, έναν αυστηρό ιδιοκτήτη ενός καταστήματος παιχνιδιών και ένα ρομπότ.

## Ηθοποιοί και Χαρακτήρες
* Έισα Μπάτερφιλντ στο ρόλο του *Χιούγκο Καμπρέ*
* Κλόι Γκρέις Μορέτζ στο ρόλο της *Ιζαμπέλ*
* Μπεν Κίνγκσλεϊ στο ρόλο του *[[Ζωρζ Μελιέ]]*
* Σάσα Μπάρον Κόεν στο ρόλο του *Επιθεωρητή Γκουστάβ*
* Τζουντ Λο στο ρόλο του *πατέρα του Χιούγκο*
* Κρίστοφερ Λι στο ρόλο του *Κυρίου Λαμπίς*
* Έλεν Μακρόρι στο ρόλο της *Μαμά Ζιν*
* Μάικλ Στούλμπαργκ στο ρόλο του *Ρενέ Ταμπάρ*
* Μάρκο Απόντε στο ρόλο του *Ζουλιέν Καρέτ*
* Έμιλι Μόρτιμερ στο ρόλο της *Λιζέτ*
* Ρέι Γουίνστον στο ρόλο του *Κλοντ Καμπρέ*
* Φρανς ντε λα Τουρ στο ρόλο της *Μαντάμ Εμίλ*
* Ρίτσαρντ Γκρίφιθς στο ρόλο του *Κυρίου Φρικ*
* Εμίλ Λέιγκερ στο ρόλο του *[[Τζάνγκο Ράινχαρντ]]*

## Box office
Με προϋπολογισμό 150-170 εκατομμύρια δολάρια, το *Hugo* έκανε άνοιγμα τριημέρου στην 5η θέση με 11,3 εκατομμύρια δολάρια. Συνολικά συγκέντρωσε 73,8 εκατομμύρια δολάρια στο αμερικανκό box office και 111,9 εκατομμύρια δολάρια στον υπόλοιπο κόσμο. Παγκοσμίως απέφερε 185,7 εκατομμύρια δολάρια.

## Βραβεία & Υποψηφιότητες

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Hugo στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2011
Κατηγορία:Ταινίες παραγωγής Paramount Pictures
Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας
Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης
Κατηγορία:Ταινίες σε σκηνοθεσία Μάρτιν Σκορσέζε
Κατηγορία:Ταινίες που κέρδισαν το Όσκαρ καλύτερων οπτικών εφέ
Κατηγορία:Αμερικανικές ταινίες μυστηρίου
Κατηγορία:Ταινίες συσχετιζόμενες με ορφανά
Κατηγορία:Αμερικανικές δραματικές περιπετειώδεις ταινίες
Κατηγορία:Ταινίες με μουσική σύνθεση Χάουαρντ Σορ
Κατηγορία:Ταινίες σε παραγωγή Μάρτιν Σκορτσέζε
Κατηγορία:Αμερικανικές 3D ταινίες
Κατηγορία:Αμερικανικές ταινίες φαντασίας
Κατηγορία:Ταινίες βασισμένες σε αμερικανικά μυθιστορήματα
Κατηγορία:Χρυσή Σφαίρα Καλύτερης Σκηνοθεσίας
Κατηγορία:Ταινίες γυρισμένες στα Longcross Studios
Οι μάγισσες (ταινία)

**Οι μάγισσες** (αγγλικά: *The Craft*) είναι αμερικανική μεταφυσική ταινία τρόμου, παραγωγής 1996, σε σκηνοθεσία Άντριου Φλέμινγκ. Πρωταγωνιστούν οι Ρόμπιν Τάννεϊ, Φαϊρούζα Μπαλκ, Νεβ Κάμπελ και Ρέιτσελ Τρου. Η ταινία εστιάζει σε τέσσερα νέα κορίτσια που αρχίζουν να εξασκούν μαγεία χρησιμοποιώντας την προς όφελός τους και σύντομα έρχονται αντιμέτωπα με τις συνέπειες.

Η ταινία κυκλοφόρησε στους κινηματογράφους των Ηνωμένων Πολιτειών στις 3 Μαΐου 1996. Με προϋπολογισμό 15 εκατομμύρια δολάρια κατάφερε να συγκεντρώσει 55,6 εκατομμύρια δολάρια παγκοσμίως και να αποδειχθεί επιτυχημένη. Έλαβε μικτά σχόλια από τους κριτικούς, με τους περισσότερους να επαινούν τις ερμηνείες των πρωταγωνιστριών, τη σκηνοθεσία και την παραγωγή και άλλους να κριτικάρουν το σενάριο και τον τόνο της ταινίας. Στα χρόνια που ακολούθησαν η ταινία θεωρείται καλτ. 

Μια συνέχεια με τίτλο *The Craft: Legacy* κυκλοφόρησε στις 28 Οκτωβρίου 2020.

## Πλοκή
Η Σάρα, μια 16χρονη έφηβη κοπέλα με τάσεις αυτοκτονίας και παραισθήσεις, μετακομίζει στο Λος Άντζελες με τον πατέρα της και τη μητριά της για να ξεκινήσουν μια καινούρια ζωή. Η Σάρα γράφεται στο Καθολικό σχολείο όπου θα γίνει φίλη με τρεις κοπέλες, τη Νάνσι, την Μπόνι και τη Ροσέλ. Οι κοπέλες έχουν η καθεμία τα προβλήματά τους και επιθυμούν να κάνουν τις ζωές τους καλύτερες. Οι τρεις τους εξασκούν μαγεία και όταν προσέχουν ότι η Σάρα έχει τις δυνάμεις μιας μάγισσας, την πείθουν να πάρει μέρος στη σύναξή τους. Αφού η Σάρα συμφωνήσει, συνηδειτοποιούν ότι με μια τέταρτη μάγισσα, μπορούν να κάνουν ξόρκια που δεν μπορούσαν πριν και να αρχίσουν να καλυτερεύουν κάποια πράγματα στη ζωή τους. Όμως όπως όλα τα πράγματα στη ζωή, υπάρχει ένα τίμημα. Οι δυνάμεις τους σύντομα θα τις συνεπάρουν και θα στραφεί η μία ενάντια στην άλλη.

## Ηθοποιοί και Χαρακτήρες
* Ρόμπιν Τάννεϊ στο ρόλο της *Σάρα*
* Φαϊρούζα Μπαλκ στο ρόλο της *Νάνσι*
* Νεβ Κάμπελ στο ρόλο της *Μπόνι*
* Ρέιτσελ Τρου στο ρόλο της *Ροσέλ*
* Ασάμπτα Σέρνα στο ρόλο της *Λίριο*
* Σκιτ Όλριτς στο ρόλο του *Κρις*
* Κριστίν Τέιλορ στο ρόλο της *Λόρα*

## Box office
Με προϋπολογισμό 15.000.000 δολάρια, η ταινία άνοιξε στην 1η θέση με 6,7 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 24,8 εκατομμύρια δολάρια και 30,9 εκατομμύρια δολάρια στον υπόλοιπο κόσμο. Συνολικά απέφερε 55,6 εκατομμύρια δολάρια. Καταλαμβάνει την 11η θέση στη λίστα με τις μεγαλύτερες εισπρακτικές επιτυχίες με θέμα τη μαγεία.

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1996
Κατηγορία:Ταινίες παραγωγής Columbia Pictures
Κατηγορία:Αγγλόφωνες ταινίες
Κατηγορία:Αμερικανικές ταινίες φαντασίας
Κατηγορία:Αμερικανικές υπερφυσικές ταινίες τρόμου
Κατηγορία:Αμερικανικές εφηβικές δραματικές ταινίες
Κατηγορία:Ταινίες γυρισμένες στην Καλιφόρνια
Κατηγορία:Δραματικές ταινίες τρόμου
Μια στιγμή δυο ζωές

**Μια στιγμή δυο ζωές** είναι τίτλος ελληνικής καθημερινής κοινωνικής σειράς που έκανε πρεμιέρα στις 30 Δεκεμβρίου του 2007 στον τηλεοπτικό σταθμό Mega Channel. Η σειρά προβλήθηκε για δύο σεζόν και αποτελείται από 308 επεισόδια ενώ το τελευταίο επεισόδιο προβλήθηκε την 1η Ιουνίου του 2009.

Το σενάριο της σειράς βασίζεται σε αυτό της ισπανικής τηλενουβέλας **[[:en:Amor_Descarado|Amor Descarado]]**. Τη διασκευή του σεναρίου στα ελληνικά ανέλαβαν ο Γιώργος Χρυσοβυτσάνος και η Ανθή Αθανασιάδου ενώ τη σκηνοθεσία επιμελήθηκαν ο Δημήτρης Αρβανίτης, ο Θανάσης Ιατρίδης και ο Σίμος Κορεξενίδης.

Τον διπλό πρωταγωνιστικό ρόλο της σειράς ερμήνευσε ο Ιωάννης Παπαζήσης ενώ το υπόλοιπο πρωταγωνιστικό καστ αποτελείται από τους Δημήτρη Γεροδήμο, Μιχάλη Γιαννάτο, Κάτια Νικολαΐδου, Αλεξάνδρα Παλαιολόγου και Δήμητρα Χατούπη ενώ στο δεύτερο κύκλο της σειράς προστέθηκαν κι άλλοι βασικοί ρόλοι που ερμηνεύουν οι Μυρτώ Πισπινή, Χρήστος Νομικός και Αθανασία Αντωναράκου.

## Υπόθεση

Ο Πέτρος Ιωάννου και ο Ορέστης Αντωνίου είναι δίδυμα αδέρφια. Ο Ορέστης έχει δοθεί για υιοθεσία (δεν το γνωρίζει κανείς, εκτός από τους γονείς) σε μια πολύ πλούσια οικογένεια και είναι πλέον πρόεδρος στην εταιρεία της οικογένειας που τον υιοθέτησε. Ένα πρωί, ο Πέτρος τυχαίνει να παρευρεθεί σε ένα αυτοκινητιστικό δυστύχημα που έχει ως θύμα τον δίδυμο αδερφό του. Μένει έκπληκτος από την ομοιότητα και, αφού πάρει την ταυτότητα και το πορτοφόλι του, πηγαίνει στην έπαυλη που μένει ο Ορέστης να παραδώσει τα αντικείμενα. Στην έπαυλη επρόκειτο να τελεστεί ο γάμος του Ορέστη με την Πωλίνα. Ο Πέτρος εκμεταλλεύεται την περίσταση και αφού ακυρώνει τον γάμο γίνεται πλέον μέλος της οικογένειας Αντωνίου με το όνομα του Ορέστη. Ο Ορέστης πηγαίνει στο νοσοκομείο, όπου θα διαπιστωθεί ότι έχει αμνησία. Η οικογένεια του Πέτρου πηγαίνει και τον παίρνει και πηγαίνουν στην φτωχογειτονιά που κατοικεί η οικογένεια Ιωάννου. Έτσι πλέον ο Πέτρος που ήταν φτωχός ζει σε μια έπαυλη, ενώ ο Ορέστης που είχε μάθει να ζει μέσα στην χλιδή ζει σε μια φτωχογειτονιά.

## Διανομή

*Ιωάννης Παπαζήσης ως Πέτρος/Ορέστης
*Δημήτρης Γεροδήμος ως Νάσος
*Μιχάλης Γιαννάτος ως Ανέστης
*Αλεξάνδρα Παλαιολόγου ως Νάντια
*Κάτια Νικολαΐδου ως Άννα
*Δήμητρα Χατούπη ως Έρση

## Επισκόπηση σειράς

## Παραπομπές


## Εξωτερικοί σύνδεσμοι
*
*Μια στιγμή δυο ζωές
* Μια στιγμή δυο ζωές

Κατηγορία:Τηλεοπτικές σειρές Mega
Κατηγορία:Ελληνικές σαπουνόπερες
Citroën C1 ev'ie

Το **Citroën C1 ev'ie** ήταν ένα ηλεκτροκίνητο αυτοκίνητο πόλης της κατηγορίας Α, με βάση το Citroën C1 πρώτης γενιάς. Κυκλοφόρησε στις 30 Απριλίου 2009 από την (σήμερα πλέον ανενεργή) *Electric Car Corporation* στο Ηνωμένο Βασίλειο, όπου και διατέθηκε αποκλειστικά, με την παραγωγή του να λήγει το 2011. Κατά συνέπεια, παρήχθη μόνο σε δεξιοτίμονη εκδοχή.

## Διαφορές από το στάνταρ C1

Το αμάξωμα και το σαλόνι του Citroën C1 ev'ie είναι πανομοιότυπα με αυτά του στάνταρ C1 πρώτης γενιάς. Για την ακρίβεια, η Electric Car Corporation αγόραζε καινούρια C1 και αφαιρούσε τους κινητήρες και τις δεξαμενές των καυσίμων, τοποθετώντας στις θέσεις τους ηλεκτροκινητήρες, μια μπαταρία, έναν ηλεκτρικό θερμαντήρα και μια Μονάδα Ελέγχου Κινητήρα. Αντιθέτως, το στάνταρ 5-τάχυτο μηχανικό κιβώτιο είχε διατηρηθεί, αλλά ήταν μόνιμα «σφηνωμένο» στην τρίτη ταχύτητα.

Καθώς μάλιστα οι μονάδες ηλεκτροκίνησης τοποθετήθηκαν στις θέσεις του κινητήρα και της δεξαμενής καυσίμου, ο χώρος αποσκευών παρέμενε αμετάβλητος με αυτόν του στάνταρ C1.

Μία ακόμα σημαντική διαφορά, είναι το σύστημα φρεναρίσματος, καθώς ενεργοποιείται, επίσης, και μόλις ο οδηγός αφήνει το πεντάλ επιτάχυνσης και όχι μόνο όταν πιέζει το πεντάλ του φρένου, ενεργώντας έτσι σαν σύστημα αυτόματου φρεναρίσματος του κινητήρα. Παράλληλα, όταν ο οδηγός αφήνει το πεντάλ επιτάχυνσης ή του φρένου, το ίδιο σύστημα φορτίζει και τις μπαταρίες. Φυσικά το ηλεκτροκίνητο C1 είχε διατηρήσει το Σύστημα Αντιμπλοκαρίσματος Τροχών (ABS) του στάνταρ C1.

Η ισχύς του ηλεκτροκινητήρα είναι 41 hp και προσφέρει αυτονομία που κυμαίνεται από 60 έως 75 μίλια, δηλαδή 97 έως 121 χιλιόμετρα, και τελική ταχύτητα 60 μίλια την ώρα / 97 χιλιόμετρα την ώρα. Ο χρόνος φόρτισης σε μία κοινή οικιακή πρίζα είναι 6 ώρες.

Με τη διάλυση της *Electric Car Corporation* το 2012, η «ev-support.co.uk» ανέλαβε τις εργασίες τελικής εγγύησης για την ECC και στη συνέχεια αγόρασε όλο το απόθεμα ανταλλακτικών που είχε απομείνει. Ορισμένα ανταλλακτικά που δεν είναι πλέον διαθέσιμα, ανακατασκευάζονται τώρα από την EV-Support.

## Δείτε επίσης
* Citroën C1
* Ηλεκτρικό αυτοκίνητο

## Αναφορές


## Εξωτερικοί σύνδεσμοι
* Ιστοσελίδα της Electric Car Corporation
* Τα τεχνικά στοιχεία του Citroën C1 ev'ie
* Δοκιμή του Citroën C1 ev'ie

Κατηγορία:Μοντέλα Citroën
Κατηγορία:Αυτοκίνητα πόλης
Κατηγορία:Γαλλικά αυτοκίνητα
Κατηγορία:Ηλεκτρικά αυτοκίνητα
Φρίντριχ Γιάκομπ Μπαστ

Ο **Φρίντριχ Γιάκομπ Μπαστ** (γερμ. * Friedrich Jacob Bast*) (1771-1811) υπήρξε Γάλλος διπλωμάτης και ελληνιστής.

## Βιογραφία
Γεννήθηκε στις 16 Μαρτίου 1771 στο μεθοριακό χωριό Μπούσβαϊλερ της Γαλλίας, στα σύνορα με τη Γερμανία. Σπούδασε στην Ιένα και εργάστηκε στη Βιβλιοθήκη του Ντάρμσταντ. Διετέλεσε γραμματέας στην πρεσβεία της Βιέννης και πήρε μέρος στο δεύτερο συνέδριο του Ράστατ το 1797-1799 για την παραχώρηση της αριστερής όχθης του Ρήνου στη Γαλλία. Απεβίωσε στις 13 Νοεμβρίου 1811 στο Παρίσι.

## Ενδεικτική εργογραφία
**Kritischer Versuch über den Text des platonischen Gastmahls, nebst einer beurtheilenden Anzeige merkwürdiger Lesarten aus den drey Handschriften der k. k. Hofbibliothek zu Wien* (1794). Essai critique sur le texte du *Banquet* de Platon.
**Lettre critique de F.-J. Bast à M. [[Jean François Boissonade de Fontarabie|J.-F. Boissonade]], sur Antoninus Liberalis, Parthenius et Aristénète* (1805)
**Gregorii Corinthii et aliorum grammaticorum Libri de dialectis linguae graecae ; quibus additur nunc primum editus Manuelis Moschopuli Libellus de vocum passionibus. Recensuit et cum notis Gisb. Koenii, Fr. Jac. Bastii, Jo. Franc. Boissonadi suisque edidit Godofr. Henr. Schaefer. Accedit Fr. Jac. Bastii commentatio palaeographic* (1811). Grégoire Pardos, archevêque de Corinthe.

## Παραπομπές


Κατηγορία:Παλαιογράφοι
Κατηγορία:Γάλλοι διπλωμάτες
Λευκό τριφύλλι

Το **λευκό τριφύλλι** (Τριφύλλιον το έρπον; Trifolium repens) είναι φυτό ποώδες, πολυετές, βραδείας ανάπτυξης που απλώνεται με έρποντες βλαστούς. Το λευκό τριφύλλι και το κόκκινο τριφύλλι (Trifolium pratense) είναι τα πιο σημαντικά και γνωστά είδη του γένους Τριφύλλιον (Τριφύλλι), το οποίο περιλαμβάνει περίπου 300 είδη που ευδοκιμούν κυρίως σε εύκρατες περιοχές του βόρειου ημισφαίριου και σε ορεινές περιοχές των τροπικών περιοχών.

## Πηγές
*Α. Ακουμιανάκη, Ε. Ευθυμιάδου, Κ. Τσιγκριστάρης, *Φυτά Κηποτεχνίας*, 2009.
*gbt.aua.gr Τάξη: Fabales

Κατηγορία:Ψυχανθή
Κατηγορία:Ευρωπαϊκή χλωρίδα
Σάια Λα Μπαφ

Ο **Σάια Σέιντ Λαμπέουφ** (αγγλικά: *Shia Saide LaBeouf*, 11 Ιουνίου 1986) είναι ένας Αμερικανός ηθοποιός. Είναι γιος του Τζέφρι ΛαΜπέουφ και της Σάινα Σέιντ. Έχει πρωταγωνιστήσει σε γνωστές ταινίες όπως στις τρεις πρώτες ταινίες των *[[Transformers]]*, καθώς και στις ταινίες *Υποψίες*,  *Το Παιχνίδι που Άφησε Εποχή* και *[[Ο Ιντιάνα Τζόουνς και Το Βασίλειο του Κρυστάλλινου Κρανίου]]*. Θεωρείται ένα από τους πιο ταλαντούχους νέους ηθοποιούς αφού πολλές απο τις ερμηνείες του απέσπασαν κυρίως καλές κριτικές. Το 2020, μετά από πολλά χρόνια απουσίας από τα φώτα της δημοσιότητας, επιστρέφει με την ταινία *[[Τα Θραύσματα μιας Γυναίκας]]* του Netflix. Εκείνη την χρονιά, ενώ ο ηθοποιός ήταν ένας υποψήφιος-φαβορί των βραβείων του προγράμματος αναπαραγωγής πολυμέσων, τελικά η συμμετοχή του αφαιρέθηκε μετά από αγωγή εναντίον του από την πρώην κοπέλα του FKA Twigs, η οποία κατάθεσε πολλές περιπτώσεις που ο LaBeouf φαίνεται να την κακοποίησε σωματικά, συναισθηματικά και σεξουαλικά κατά τη διάρκεια της σχέσης τους.

## Φιλμογραφία

## Παραπομπές


## Εξωτερικοί σύνδεσμοι
* Ο Σία ΛαΜπέουφ στο IMDb

Κατηγορία:Βραβευμένοι με BAFTA
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Πάπυρος Ομήρου του Μπανκς

thumb|right|350px|Δείγμα γραφής του παπύρου του Μπανκς. Το «π» στην αριστερή γωνία είναι ιδιάζουσα συντόμευση της λέξης «ποιητής».
Ο **Όμηρος του Μπανκς**, (αγγλ. *the Banks Homer*), ή **Πάπυρος του Ομήρου του Μπανκς** είναι χειρόγραφο αντίγραφο μέρους της Ιλιάδας του Ομήρου που ως αρχαίο χαρακτηριστικό δείγμα ελληνικής φιλολογικής γραφής των βιβλίων έχει παλαιογραφική σημασία. Φέρει το όνομα του πρώην κατόχου του, αρχαιολόγου Γουίλιαμ Μπανκς, ο οποίος τον αγόρασε το 1821. Φιλοξενείται σήμερα στο Βρετανικό Μουσείο με τον αριθμό καταγραφής Pap. CXIV. 
## Περιγραφή και ιστορική τοποθέτηση
Ο κώδικας είναι άριστα διατηρούμενος πάπυρος της Ιλιάδας. Περιέχει το 24ο βιβλίο της Ιλιάδας. Η αρχή του κειμένου είναι κατεστραμμένη, αλλά το υπόλοιπο διατηρείται σε πολύ καλή κατάσταση. Έχει μήκος περίπου 2,5 μέτρα και περιλαμβάνει δεκαέξι σελίδες κειμένου. Χρονολογείται στον 2ο αιώνα (μ.Χ.). Πιστεύεται ότι ήταν το αγαπημένο κείμενο κάποιου μορφωμένου, ο οποίος θέλησε να το έχει κοντά του στην μετά θάνατο ζωή. 

Η αλεξανδρινή καλλιγραφική του γραφή είναι εξέλιξη της στρογγυλόσχημης γραφής των περγαμηνών. 

Φέρει διορθώσεις και σημειώσεις, τις οποίες πρόσθεσε ο κάτοχός του στο αρχικό κείμενο. Οι λόγοι σημειώνονται με το όνομα του προσώπου που μιλάει, ενώ μια ιδιαίτερη συντόμευση της λέξης «ποιητής» σημειώνει το διηγηματικό κείμενο. Οι στίχοι είναι στο πλάι μετρημένοι ανά 100 με τα γράμματα Β, Γ, κλπ..

## Πηγές
* 
* 
* 



Κατηγορία:Παλαιογραφία
Ομηρου του Μπανκς
Πάπυρος του Πρις

μικρογραφία
Ο **Πάπυρος του Πρις** είναι το αρχαιότερο δείγμα φιλολογικού συγγράμματος σε πάπυρο. Ονομάζεται έτσι από τον αρχαιολόγο Εμίλ Πρις ντ' Αβέν (γαλλ. *Émile Prisse d'Avesnes*), που τον αγόρασε το 1856 στις Θήβες και τον δώρισε στην Εθνική βιβλιοθήκη της Γαλλίας.

## Περιγραφή και ιστορική τοποθέτηση
Χρονολογείται στην εποχή της αρχαίας αιγυπτιακής 12ης Δυναστείας, και περιέχει τις δύο τελευταίες σελίδες των συμβουλών του μεγάλου βεζίρη Καγκενμί, ο οποίος είχε υπηρετήσει τον Φαραώ Φθα-Χοτέπ την εποχή της 5ης Δυναστείας. Είναι μια συλλογή ηθικών αποφθεγμάτων και καθοδηγήσεων για την εξάσκηση της αρετής. Είναι αντίγραφο που βρέθηκε σε τάφο της 11ης Δυναστείας, είναι αρχαιότερο της επιδρομής των Υξώς, και μπορεί να θεωρηθεί γραμμένο περί το 2500 π.Χ.. Η αρχαία ιερατική γραφή ήταν το συνηθισμένο είδος της γραφής στην Αίγυπτο, και όπως απέδειξε ο De Rozngé, αυτή τη γραφή χρησιμοποίησαν οι Υξώς αργότερα για να σχηματίσουν δικό τους αλφάβητο.

## Παραπομπές


## Πηγές
**The Instruction addressed to Kagemni* in M. Lichtheim, *Ancient Egyptian Literature, Volume I, 1973, σσ. 59ff
**The Instruction of Ptahhotep* in M. Lichtheim, *Ancient Egyptian Literature, Volume I, 1973, pp.61ff
* 

## Εξωτερικοί σύνδεσμοι
* http://www.digitalegypt.ucl.ac.uk/literature/ptahhotep.html

Κατηγορία:Παπυρολογία
Κατηγορία:Παλαιογραφία
Πρωτάθλημα πετοσφαίρισης Α1 εθνικής κατηγορίας ανδρών 1994-1995

Το πρωτάθλημα βόλεϊ ανδρών της περιόδου 1994–95, ήταν η πέμπτη διοργάνωση από την καθιέρωση της Α1 Εθνικής και το 27ο συνολικά εθνικό πρωτάθλημα. Αυτή τη σεζόν επανήλθαν τα πλέι οφ, μετά την προσωρινή διακοπή τους την προηγούμενη περίοδο. Το πρωτάθλημα κατέκτησε ο Παναθηναϊκός μετά από πολλά χρόνια, σπάζοντας το σερί των οκτώ πρωταθλημάτων του Ολυμπιακού Πειραιώς. Η Α.Ε.Κ. μετείχε για πρώτη φορά στην ιστορία της στην Α1, αλλά υποβιβάστηκε μετά από αγώνες πλέι άουτ μαζί με τον Ιωνικό Νέας Φιλαδέλφειας. Από την Α2 προβιβάστηκαν ο Μίλωνας και ο Ζαφειράκης Νάουσας.

## Κανονική περίοδος
### Βαθμολογία

### Αποτελέσματα

## Πλέι άουτ
Οι σειρές κρίθηκαν στις τέσσερεις νίκες, συμπεριλαμβανομένων των αγώνων της κανονικής περιόδου. Οι νικητές παρέμειναν στην Α1, ενώ οι ηττημένοι υποβιβάστηκαν.

## Πλέι οφ
### Προημιτελικοί
Οι τέσσερις ομάδες με πλεονέκτημα έδρας (Παναθηναϊκός, Ορεστιάδα, Ολυμπιακός και Άρης) προκρίθηκαν στους ημιτελικούς.

### Ημιτελικοί
Ο Παναθηναϊκός πήρε δύο δύσκολες νίκες στο τάι μπρέικ κόντρα στον Άρη και προκρίθηκε στον τελικό, ενώ η Ορεστιάδα δεν εκμεταλλεύτηκε το πλεονέκτημα έδρας κι αποκλείστηκε από τον Ολυμπιακό.

### Μικρός τελικός

### Μεγάλος τελικός
Στον τελικό, ο Παναθηναϊκός επικράτησε άνετα του Ολυμπιακού και με 2−0 νίκες κατέκτησε το πρωτάθλημα μετά από 9 χρόνια.

#### Αγώνες

## Τελική κατάταξη

## Εξωτερικοί σύνδεσμοι
* Ψηφιακό αρχείο Καθημερινής



1994 1995
Κατηγορία:Πετοσφαίριση το 1994
Κατηγορία:Πετοσφαίριση το 1995
Ανδρέας Μανουηλίδης

Ο **Ανδρέας Μανουηλίδης**, (Αθήνα 1915 - ?), ήταν Έλληνας πρωταθλητής της αντισφαίρισης και της τοιχοσφαίρισης.

Ο Μανουηλίδης έκανε σπουδές στην Αθήνα και στην Αγγλία κι άσκησε το επάγγελμα του χρηματιστή. Έγινε μέλος του Ο.Α.Α. το 1935. Στο πανελλήνιο πρωτάθλημα ήταν δύο φορές δεύτερος στο απλό και έξι φορές στο διπλό αντρών . Είχε νίκες σε όλες τις εγχώριες διοργανώσεις όπως το πρωτάθλημα Θεσσαλονίκης, το πρωτάθλημα Αθηνών, το Εαρινό πρωτάθλημα κ.α. 

Σε διεθνή επίπεδο είχε πάρει μέρος σε πολλά τουρνουά όπως οι Αγώνες Αλεξάνδρειας , οι αγώνες Καίρου, οι αγώνες της Άγκυρας, κύπελλο Lady Cheetman κ.α. Στο κύπελλο Ανατολικής Μεσογείου ήταν τρίτος το 1947 στο διπλό αντρών. Το 1947 είχε πάρει μέρος με την εθνική Ελλάδας στο Κύπελλο Ντέιβις. 

Στην τοιχοσφαίριση και στο πανελλήνιο πρωτάθλημα ήταν δύο φορές τρίτος στο απλό αντρών το 1950 και 1951.

## Διακρίσεις

***Πανελλήνιο πρωτάθλημα** 
:απλό αντρών 
::2ος: 1948, 1953
::3ος: 1946, 1947, 1949, 1951
*Διπλό αντρών
::2ος: 1946, 1948, 1950, 1951, 1952, 1953
::3ος: 1949, 1955

***Κύπελλο Ανατολικής Μεσογείου**
:διπλό αντρών
::3ος: 1947

***Πανελλήνιο πρωτάθλημα Τοιχοσφαίρισης** 
:απλό αντρών 
::3ος: 1950, 1951

## Πηγές
*Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1



Κατηγορία:Έλληνες αθλητές της αντισφαίρισης
Κατηγορία:Αθλητές του ΟΑΑ
Κατηγορία:Έλληνες αθλητές της τοιχοσφαίρισης
Εμίλ Πρις ντ' Αβέν

Ο **Εμίλ Πρις ντ' Αβέν** (γαλλ. *Émile Prisse d'Avesnes*) {1807-1879} υπήρξε Γάλλος εξερευνητής, αιγυπτιολόγος, αρχαιολόγος, δημοσιογράφος και ιδρυτής της εφημερίδας *Revue orientale et algérienne*.

## Βιογραφία
Γεννήθηκε στις 27 Ιανουαρίου 1807 στην Αβέν-συρ-Ελπ (*Avesnes-sur-Helpe*). Σπούδασε στην Βασιλική Σχολή Καλών Τεχνών και Επιστημών (*'École royale d' Arts et Métiers*). Περιέγραψε το 1843 τα ανάγλυφα της Αίθουσας των Νεκρών στο Καρνάκ, με τους προγόνους του φαραώ Τούθμωσι Γ΄ και τον πάπυρο του Πρις, ενώ συνετέλεσε στην αποκωδικοποίηση της στήλης της Ροζέτας. Απεβίωσε στις 16 Φεβρουαρίου 1879 στο Παρίσι. Τιμήθηκε από την πόλη του Παρισιού με την ονομασία της λεωφόρου rue Prisse d' Avennes στο 14ο διαμέρισμα (arrondisement) της πόλης με το όνομά του.

## Δημοσιεύσεις
* *Monuments égyptiens, bas-reliefs, peintures, inscriptions, etc.*, Paris, 1842 (διαθέσιμο από τον ιστοχώρο της Δημόσιας Βιβλιοθήκης της Νέας Υόρκης   New-York Public Library)
* *Monuments égyptiens*, 1847
* *Histoire de l'art égyptien d'après les monuments depuis les temps les plus reculés jusqu'à la domination romaine*, Paris, 1868-1877 (disponible sur la BNF)
* *L'art arabe d'après les monuments du Kaire, depuis le VII jusqu'à la fin du XVII*, Paris, 1869-1877 (διαθέσιμο από τον ιστοχώρο της Δημόσιας Βιβλιοθήκης της Νέας Υόρκης New-York Public Library)
* *Arab Art: Toutes les planches de l'Art arabe et de l'Oriental Album. Cologne, TASCHEN, 2010. [http://www.taschen.com/pages/fr/catalogue/classics/all/06751/facts.prisse_davennes_arab_art.htm site de Taschen] 

==Παραπομπές==
<references />

== Πηγές ==
* *Visions d’Égypte Émile Prisse d’Avennes (1807–1879)*, ouvrage collectif, catalogue de l'exposition *Visions d'Égypte Émile Prisse d'Avennes (1807–1879)'' du 1er mars 2011 au 5 juin 2011 à la Bibliothèque nationale de France site Richelieu, Bibliothèque nationale de France, 2011

## Εξωτερικοί σύνδεσμοι
* Παρουσίαση του Émile Prisse d'Avennes στον ιστότοπο Grandes figures gadzarts 
* Παρουσίαση του Émile Prisse d'Avesnes  στον ιστότοπο egypt.edu

Κατηγορία:Γάλλοι αρχαιολόγοι
Κατηγορία:Γάλλοι αιγυπτιολόγοι